Tallers_música - Orquestra Simfònica Sant Cugat\nCada TALLER consta de 4 sessions. Les tres primeres es realitzen al local de l'Orquestra (C. Marges 25 -aprop del Monestir-),\naquestes sessions tenen una durada de 1h 15' cada una. A la 4rta sessió anirem i comentarem un assaig de l'Orquestra.\nProf.: Albert Flores\nComentari: Us agrada la música? No heu tingut mai l’oportunitat d’estudiar-ne? Saps que vol dir una “simfonia en solm”? En aquest curs obtindrem uns coneixements bàsics que ens obriran les portes a un món fascinant! Descobrirem les notes, la seva afinació, la seva escriptura... les tonalitats, etz. Una manera fàcil d’iniciar-nos en quelcom desconegut, i que ens ajudarà a entendre aquest art que tant ens agrada.\nUna iniciació senzilla i amena en la que obtindrem uns coneixements bàsics que ens ajudaran a enriquir la nostra cultura musical.\nFebrer 2012 / Dijous: de 17.15 a 16.30 h / Prof.: Josep Ferré\nIntroducció a l’harmonia\nComentari: Una nova visió de l’harmonia desde el punt de vista pràctic i vivencial. En aquest taller podeu adquirir els coneixements bàsics per entendre i gaudir d’un dels elements més importants de la música: els acords, la harmonia.\nEvolució de l’orquestra\nComentari: Us agrada la música? voleu saber més sobre l’orquestra? Des dels inicis de la música clàssica, aquesta ha evolucionat molt. Com l’art, hem passat per diversos períodes i estils que l’han anat enriquint. Bach, Mozart, Beethoven, Strauss, o d’altres, tenien maneres molt diferents d’orquestració, i en aquest curs ho analitzarem. Gaudirem d’audicions musicals detallades que ens permetrà tenir una visió panoràmica de la Història de la Música.\nLa partitura d’orquestra\nProf.: Josep Ferré\nComentari: Abans de construir un edifici, l’arquitecte fa els planos de l’obra. De la mateixa manera el compositor escriu la partitura d’orquestra. Si coneixem com s’estructura podrem seguir la partitura i escoltar al mateix tems la música, la qual cosa ens farà gaudir encara més del fet musical.\nL’amor, la mort i l’humor a la música\nAbril 2012 / Dijous: de 19 a 20.15 h / Prof.: Jordi Piccorelli


El Dr. Jordi Rodríguez lidera un article que avalua l’impacte del HIFU dels miomes uterins sobre gestacions posteriors\nSe n’ha fet ressò recentment la International Journal of Hyperthermia\nSota el títol "Pregnancy outcomes after ultrasound-guided high-intensity focused ultrasound (USgHIFU) for conservative treatment of uterine fibroids: experience of a single institution" la revista International Journal of Hyperthermia (amb un factor d'impacte del 3.6) ha publicat recentment aquest treball que aplega els resultats dels serveis de Ginecologia i Obstetrícia i Diagnòstic per la imatge del l'HUMT, de gestacions en dones tractades amb HIFU per miomes uterins. L'estudi, liderat pel Dr. Jordi Rodríguez, demostra que el tractament conservador dels miomes uterins amb la tecnologia USgHIFU permet aconseguir gestacions a terme amb molt poques complicacions i sense riscos obstètrics afegits.\nEl treball inclou 560 dones amb edat mitjana de 41 anys, portadores de miomes uterins simptomàtics i avalua l'impacte del tractament HIFU dels miomes uterins sobre les gestacions posteriors. Durant el seguiment es van identificar un total de 71 gestacions, constituint la sèrie més llarga d'embarassos després de tractament amb HIFU en un país occidental. Aquesta dada és especialment rellevant si tenim en compte que actualment existeixen ja més de 290 centres a tot el món que disposen de la tecnologia HIFU per tractar miomes uterins, en països com els Estats Units, Canada, Anglaterra, Alemanya i França entre d'altres.\nPel que fa a les conclusions, el 82% de les gestacions es van aconseguir de forma espontània i el 18% restant mitjançant fecundació in vitro. Hi van haver 43 naixements (61%) -incloent una gestació gemel·lar-, 22 avortaments espontanis i 6 interrupcions voluntàries per motius personals. No hi van haver complicacions destacables durant el curs de la gestació o el part.\nEl treball també detalla no es van produir casos de placenta accreta ni de ruptura uterina durant la gestació o el part, complicacions que si que estan descrites en pacients sotmeses a miomectomia o embolització de les artèries uterines (EAU). Cal destacar la baixa taxa de prematuritat (6%) i de cesària, que en la sèrie en qüestió va ser del 43%, molt inferior a la reportada per altres autors després de miomectomia (59%), EAU (63-80%) o HIFU (50-81%).\nL'estudi també precisa que el pes mig dels nadons va ser de 3.1 kg, i tots van tenir un desenvolupament normal durant el post part i la lactància. Tanmateix, després de l'ablació HIFU, els miomes van disminuir en volum i les pacients van presentar una milloria significativa dels símptomes. Aquests resultats es van assolir en dones amb miomes grans -amb diàmetre màxim mitjà de 6.4 cm- superior al reportat en la majoria de sèries de tractament amb HIFU.\nEls autors de dit estudi són:\nJ. Rodríguez, J. Isern, N. Pons, A. Carmona, E. Vallejo, J. Cassadó, J. A. De Marcos, M. Paraira, N. Giménez i A. Pessarrodona, tots ells professionals de l'HUMT\nDonada l’evolució i la millora de l’estat actual de la pandèmia són permeses les visites de familiars a l’hospital.


Cerdanyola reacciona a la detenció d'un veí acusat de rebel·lió i terrorisme\nCentenars de persones s'han concentrat a la plaça de Francesc Layret en suport al cerdanyolenc Edu G. i als nou membres dels CDR detinguts per la Guàrdia Civil el dilluns\nper Mónica García / Laura Arias 24 de setembre de 2019 04:00\nCentenars de cerdanyolencs i cerdanyolenques van sortir al carrer per mostrar el seu suport als 9 detinguts per la Guàrdia Civil en un operatiu aquest 23 de setembre. En l'operació policial ha estat detingut un veí de Cerdanyola i dos antics veïns de la ciutat. Els dos últims han estat posats en llibertats amb càrrecs.\n“Avui veiem com la maquinària de l’Estat espanyol no s’atura”, han declarat els col·lectius en la concentració que ha tingut lloc a la plaça de Francesc Layret. “No en tenim prou amb les preses polítiques i exiliades que ara també ens acusen de terroristes”, han manifestat.\nEls veïns i veïnes que han acudit a la concentració han cridat consignes de ‘llibertat Edu’, ’independència’, ‘unitat’ i ‘no tenim por’. Des de l’Assemblea Nacional Cerdanyola han declarat que “la resposta a la violència policial sempre serà la independència”, després que la plaça esclatés en aplaudiments.\nEls diversos col·lectius també han afirmat que “l’espectacle-muntatge d’aquest matí” recorda a la cacera de fa molts anys contra dissidents i persones que lluitaven contra el règim feixista: “què volen aquesta gent que truquen de matinada”?. “Es tracta d’un muntatge policial que pretén atemorir a tota la població catalana i al moviment independentista, a totes les persones que s’atreveixen a protestar contra el seu regne, contra la unitat indissoluble d’Espanya. I qui no accepti, repressió.” A més, han manifestat que a l'Ajuntament de Cerdanyola governa un partit que "no està per la independència, però potser hauria de pensar si està pels drets humans i per la llibertat d’expressió, i que digués d’una vegada que no està d’acord en què un ciutadà de la ciutat estigui en aquestes circumstàncies".\nA l’acte hi han acudit membres dels partits independentistes de Cerdanyola i col·lectius com l’ANC Cerdanyola, CDR Cerdanyola, i Súmate.\nEls partits polítics de Cerdanyola han reaccionat a les detencions de la Guàrdia Civil, que també han tingut presència a Cerdanyola. Durant el matí del 23 de setembre, diferents membres de ERC, Guanyem Cerdanyola, En Comú Podem i Junts per Cerdanyola s'han apropat al lloc on s'estava fent el registre per part de la Guàrdia Civil. Molts d'ells també van participar en la protesta davant el registre a l'avinguda de Canaletes.\nEl TOT ha demanat una valoració dels fets a tots els partits cerdanyolencs.\nDes del govern municipal del PSC, indiquen que han decidit "no fer cap tipus de declaració institucional, fins que no s’esclareixin els fets a fi de no entorpir en la investigació judicial".\nPer la seva banda, des d'Esquerra Republicana consideren que no és un fet casual que les detencions es facin en aquesta data: "Pròximament tindrem la sentència [del judici dels presos polítics] i no és casual que tota aquesta escenificació s'hagi produit ara". A més, afegeixen que l'objectiu de "la posada en escena" de la Guàrdia Civil és "intentar reprimirnos com a societat per poder-nos expressar. El que volen evitar és que quan surti la sentència surtim al carrer a fer el que hem fet sempre de forma pacífica. Ens volen atemorir".\nDes del grup municipals de Ciutadans han volgut agraïr "la feina i professionalitat" de la Guàrdia Civil "per garantir la seguretat a Cerdanyola i Catalunya". A més, destaquen que "avui hem pogut constatar com, presumptament, independentistes radicals podrien estar preparant accions violentes amb material per fabricar explosius. Si això es confirmés, seria un fet gravíssim". Finalment, Ciutadans assenyala que des del seu partit ja havia avisat: "Des de Ciutadans venim avisant des de fa anys de la deriva radical de part del separatisme i les conseqüències irreparables que això podria comportar per a la societat catalana".\nDes d'una visió oposada a Ciutadans, Guanyem Cerdanyola, a més de solidaritzar-se amb els detinguts, denuncia repressió política en les detencions del 23 de setembre: "Es tracta d’una operació d’Estat basada en la repressió política i ideològica que clarament busca atemorir la ciutadania a poques setmanes de la sentència dels presos polítics perquè no sortim al carrer a reivindicar els nostres drets", afegint que denuncien "que aquest muntatge disfressat d’operació policial, ve directament de l’Audiencia Nacional (antic Tribunal de Orden Público del franquisme)". Per últim, Guanyem fa una crida a la mobilització i la solidaritat: "Des de Guanyem, demanem tot el contrari, a més repressió, més solidaritat. Hem de ser moltes als carrers i desbordar-los per trencar d’una vegada per totes amb el Règim del 78 que ens vol atemorides i callades".\nEl grup local d'En Comú Podem descata en les seves declaracions el caràcter pacífic de Cerdanyola i del CDR local: "A Cerdanyola hi viu gent de Pau i NO Violenta. Fins on nosaltres sabem, la gent que participa del CDR local és gent coneguda, amb vocació de canvi i una sensibilitat especial respecte de tema nacional que, en Comú Podem Cerdanyola no compartim, però respectem". Assenyalant que En Comú Podem no està a favor de la independència de Catalunya, però sí d'una consulta sobre aquesta qüestió, ECP defineix l'operatiu de la Guàrdia Civil com a "desproporcionat" i considera que és "una irresponsabilitat equiparar CDR’s amb el terrorisme". A més, ECP demana que Cerdanyola segueixi sent una ciutat de pau i que els "òrgans pertinents del nostre Ajuntament que s’impliquin per vetllar per la situació del nostre veí detingut al barri de Canaletes".\nPer una altra banda, des de Junts per Cerdanyola consideren que "aquestes detencions i escorcolls estan pensats per criminalitzar i desmobilitzar el moviment independentista, especialment en la prèvia a les sentències de l'1-O". De la mateixa manera que ho ha fet ERC, Junts recorda el caràcter pacífic de l'independentisme:"El moviment independentista català ha estat i és pacífic. Estan construint un relat de violència per poder respondre amb més repressió i sense que els demòcrates s'hagin d'escandalitzar gaire".\nDes del Partit Popular, asseguren voler ser prudents perquè "es desconeixen els detalls en profunditat de l'operació". Alhora, assenyalen sentir-se preocupats "en cas que es confirmin els materials explosius que s'han trobat i els objectius sobre els quals pretenien atemptar, tal com ha indica la Fiscalia de la Audiència Nacional".\nFinalment, els membres de Som Alternativa, partit polític sense representació al consistori es mostren clarament contraris a els detencions: "rebutgem les detencions arbitràries comeses des de l'Estat Espanyol contra persones de Catalunya per les seves idees". A més de mostrar el seu suport amb els detinguts, destaquen que l'Estat ha alimentat la idea d'un conflicte a Catalunya: "L’Estat i els partits del 155 porten anys alimentant l’idea d’un conflicte i ara intenten escalar-lo amb un objectiu polític electoralista. Amb aquest objectiu porten anys fabricant processos judicials sense base per criminalitzar i reprimir l’independentisme català i qualsevol intenció d’autodeterminació dels pobles".


Portada | Escola Pi d'en Xandri | Pàgina 8\n935 894 201\nCOLÒNIES DE QUART: JA HEM ARRIBAT!\nA colònies hem arribat\ni tot ha anat rodat.\nDes de l’autocar fins la carretera\ntot el camí ha fet drecera.\nFins divendres ens quedarem…\nI que bé que ens ho passarem!\nEstigueu tranquils i contents\nque nosaltres també n’estarem!.\nHem esmorzat i dinat\ni ara a berenar de cap.\nQuina vida tan dura\naquí al… Llegeix més»\nREUNIONS D’INICI DE CURS: COMUNITATS DE GRANS I DE PETITS\nAquesta setmana hi haurà les reunions dels cursos següents:\nDilluns 16 d’octubre, 4rt.\nDimarts 17 d’octubre, P5.\nDimecres 18 d’octubre, 5è i 6è.\nDijous 19 d’octubre, 3r\nLes reunions començaran puntualment a les 17h.\nPer tal d’anar ben preparats, cal que abans de la reunió us baixeu el dossier corresponent al… Llegeix més»\nREUNIONS D’INICI DE CURS: COMUNITAT DELS MITJANS\nDe nou comencem la ronda de reunions d’inici de curs per nivells, per tal de fer-vos arribar de primera mà les novetats i informacions més rellevants del curs.\nS’estrenen la Comunitat dels Mitjans amb les dates següents:\n1r: 9 d’octubre a les 17h\n2n: 10 d’octubre a les… Llegeix més»\n1r, 2n, 3r, General, Portada 0\nDIGUEM BEN FORT: NO A LA VIOLÈNCIA!\nAquest matí, a les 12h, hem fet un minut de silenci per tal de mostrar el nostre rebuig a la violència,\nHem baixat al pati i, senzillament, hem segut i hem fet silenci. Quan s’ha acabat hem fet un llarg i calorós aplaudiment com a mostra… Llegeix més»\nMANIFEST DE LES DIRECCIONS DE LES ESCOLES PÚBLIQUES DE SANT CUGAT\nLes direccions de les 12 escoles públiques d’Educació Infantil i Primària de Sant Cugat del Vallès, reunides en data 28 de setembre de 2017, SUBSCRIVIM el manifest consensuat per la Junta de Directors d’infantil i primària de les escoles públiques de Sabadell, Sant Llorenç… Llegeix més»\nAQUESTA SETMANA HEM VOTAT!\nDoncs sí, tal com sona! Des dels més petits fins als més grans, aquesta setmana tots hem votat per tal de triar el tema per a la Setmana Cultural que celebrarem al febrer. Cada classe ha triat un tema, i els hem exposat a l’entrada… Llegeix més»\nEl curs hem inaugurat i tot ha recomençat!\nEl passat dimarts a la tarda vam fer una trobada amb tots els nens i nenes de l’escola per fer les presentacions dels mestres i llegir els desitjos dels alumnes.\nUn cop acabat, vam penjar les cintes de colors on hi havia els desitjos escrits, a la magnòlia que hi ha a l’entrada de l’escola.\nSi cliqueu AQUÍ podreu veure les fotos!\nDesprés d’aquest calorós estiu, en el que hem aprofitat per descansar i agafar forces, ja fa dies que escalfem motors per començar aquest nou curs amb ganes i alegria.\nAixí doncs, clicant AQUí , us podreu descarregar el Dossier d’inici de Curs. Cal que llegiu atentament tot el què us hi expliquem, ja que, com deia la cançó, els temps estan canviant… I la nostra escola també!\nI, per tal que aneu descobrint quina cara fem, us deixem unes quantes fotos de l’equip docent de l’escola i podreu comprovar quin goig que fem tots plegats… 🙂\nI res més! Ja estem delerosos per veure quines cares feu vosaltres i per retrobar-vos de nou.\nFins dimarts! 😉\nEQUIP DOCENT DE PETITS\nEQUIP DOCENT DE MITJANS\nEQUIP DOCENT DE GRANS\nI ara també a Twitter!\nPodeu seguir-nos a @EscolaPiXandri\nComiat de sisè 2016-2017\nAvui tota l’escola ha acomiadat els nens i les nenes de sisè. Tots han preparat actuacions per regalar-los un record que els quedi per sempre.\nAquí teniu l’enllaç a les fotos que hem fet:\nVolem aprofitar aquesta notícia per desitjar un bon estiu a tota… Llegeix més»\nPremi Educació Viària!\nHola pares i mares : Els nens i nenes de 5è. us volem explicar que la nostra escola ha sigut la guanyadora del premi a la màxima participació en el concurs de dibuix escolar d’Educació Viària. També els dibuixos de dues nenes de 5è.A, la… Llegeix més»\nc. Santa Teresa, 61\n08172 Sant Cugat del Vallès Catalunya Espanya\nEscola Pi d'en Xandri | https://agora.xtec.cat/escola-pidenxandri


ERC, PSC i JxCat aproven la segona ampliació de sous del govern d'aquest mandat - Junts Tiana\nEl nou govern d’ERC, PSC i JxCat de l’Ajuntament de Tiana ha aprovat en el ple municipal ampliar a 4 el nombre de regidors que percebran un salari a temps parcial. Mantenen el sou l’alcaldessa Marta Martorell (ERC) (35.800 euros bruts anuals per una jornada de 28 hores setmanals) i Jaume Darbra (ERC) (16.000 euros bruts anuals per una jornada de 13 hores setmanals). També passaran a cobrar retribucions de 16.000 euros Àlex Robles (ERC) i Mateu Hernàndez (JxCat).\nL’entrada del PSC a l’executiu d’ERC i JxCat ha comportat un augment de les retibucions dels membres de l’equip de govern. L’augment és molt considerable si es compara amb el mandat anterior liderat per l’alcaldessa Esther Pujol i format fins a finals del 2017 per 6 regidors del PSC i ERC. Per fer el càlcul del gràfic de sota s’han sumat els sous a dedicació parcial d’aquest mandat i les dietes que cobren els 4 tinents d’alcalde per assistència a Juntes de Govern Local, plens i comissions informatives.\nEl juliol del 2019, tan bon punt es va constituir el nou govern, ERC i JxCat van votar un augment dels sous i les dietes amb l’abstenció del PSC, que en va fer possible l’aprovació. Les retribucions dels regidors es duplicaven, incloses les dels portaveus dels grups de l’oposició. Ara ERC, PSC i JxCat han tornat a votar una nova modificació de les retribucions de l’equip de govern.\nL’aprovació dels nous salaris s’ha fet possible reestructurant les dietes que els regidors cobren per assistència a plens i les comissions informatives –que es fan una setmana abans dels plens. L’estalvi s’ha fet a costa sobretot dels regidors de l’oposició. Amb els canvis del juliol, els dos portaveus de l’oposició –Isaac Salvatierra i Albert Sales– van passar a rebre per asistència a plens i comissions uns 8.500 euros l’any. La xifra es torna a rebaixar ara fins als 4.400 euros. Per primera vegada, a més, no hi haurà distinció de dietes entre un portaveu i la resta de regidors del grup. Amb la rebaixa, els 5 regidors de Junts per Tiana passaran de percebre uns 35.300 euros anuals en conjunt a percebre uns 22.000 euros (segons l’estimació dels topalls fixats pel ple). Els regidors i regidores de Junts per Tiana donen una part important dels seus ingressos a l’agrupació d’electors i electores per fer possible, per exemple, el manteniment de l’espai cultural.\nCom hem fet el càlcul\nLes xifres mostrades als gràfics s’han fet tenint en compte les retribucions parcials de l’alcaldessa i els regidors aprovades pel ple i les dietes que cobren els regidors i regidores per assistència als plens municipals, comissions informatives i juntes de portaveus. Aquestes quantitats es fixen el principi del mandat pel ple municipal a proposta de l’equip de govern i es poden modificar més endavant en un altre ple, com ha passat ara.\nPer poder comparar mandats i models retributius hem agafat les partides del pressupost de despesa ‘Dietes assistència càrrecs electius’, ‘Retribucions membres del govern’ i ‘Quotes seguretat social membres del govern’ del pressupost aprovat del 2018, la proposta no aprovada del 2020 i la nova proposta per al 2020 que s’ha de sotmetre a votació en uns dies. El pressupost es fa a partir dels topalls fixats a l’acord de ple, però després l’execució pressupostària pot ser menor, per exemple perquè algun regidor no assisteix a un ple i no percep la dieta o perquè no s’arriba al topall les comissions informatives o juntes de protaveus fixades. El 2018, per exemple, s’havien pressupostat 103.360 euros en dietes i es van executar finalment 83.887 euros. Com més salaris (que es perceben cada mes al marge de l’assistència a plens i comissions), menys desviació hi ha entre el pressupost i la seva execució.


25 Novembre, Dia Internacional de la No Violència Contra les Dones i les Nenes\nFarem una parada a la Plaça Reial, per donar suport a una “performance” que fan les companyes de Tamaia amb la sala SETBa “Desmuntant el monstre”. Comptarem amb una colla de dones bastoneres per mostrar la nostra força lliures i juntes.\nMANIFEST --> AQUÍ\nEINA D'INFORMACIÓ D'USTEC·STEs IAC PUBLICADA DES DE LA SECRETARIA DE LA DONA --> AQUÍ\nSegons l’Organització de les Nacions Unides, el tràfic humà és la segona activitat econòmica il·legal més lucrativa a nivell mundial - després del tràfic de drogues - i mou uns 32.000 milions de dòlars l’any.\nEl tràfic de dones i menors amb fins d’explotació sexual és el negoci mundial que més ràpid creix, malgrat el fet que la legislació internacional i la de 134 països tipifiquen el tràfic sexual com a delicte. Avui en dia, arreu del món, hi ha com a poc 20,9 milions de persones adultes i menors en condicions de treball forçat, de mà d’obra subjugada o de servitud comercial sexual.\nProp de 2 milions de menors són explotats cada any en el negoci mundial del sexe comercial. La majoria de víctimes del tràfic d’éssers humans amb finalitat d’explotació sexual (el 98%) són dones i nenes.\nSegons les dades de les Nacions Unides, es calcula que a Europa hi ha més de 140.000 víctimes d’aquest tràfic, que poden arribar a generar uns 3.000 milions de dòlars anuals per als traficants. Un "mercat" d'explotació que a més, segons el mateix informe de l'ONU, té un cicle de rotació de dos anys, la qual cosa fa necessari reclutar cada any unes 70.000 dones per mantenir el mercat.\nEl tràfic sexual, ja sigui dins o fora de les fronteres nacionals, és una violació dels drets humans fonamentals com el dret a la integritat física, a la igualtat, la dignitat, la salut i la seguretat o el dret de les persones a no ser sotmeses a pràctiques de violència i tortura. Els principals tractats internacionals de drets humans, com la Convenció sobre l'Eliminació de totes les Formes de Discriminació contra la Dona (CEDAW), consideren el tràfic sexual una forma de discriminació sexual i una violació dels drets humans. Les persones que sobreviuen al tràfic sexual parlen de degradació física i mental. Aquestes persones moltes vegades són aïllades, intimidades, venudes com a mà d’obra subjugada i sotmeses a agressions físiques i sexuals per part dels traficants. La majoria viuen sota constants amenaces físiques i psicològiques. Moltes de les víctimes pateixen traumes emocionals, com símptomes del trastorn d’estrès posttraumàtic. A més, corren un major risc de contraure malalties de transmissió sexual, com el VIH/SIDA. Moltes dones queden embarassades i són obligades a avortar en condicions de manca de seguretat.\nA l’Estat espanyol, pràcticament tots els casos de tràfic d’essers humans detectats són amb fins d’explotació sexual. No hem d’oblidar que el tràfic de dones i nenes és una de les formes que adopta la violència contra les dones.\nCatalunya s’ha convertit en un paradís de l’explotació sexual. Les sancions i multes que s’apliquen a dones en situació de prostitució a les carreteres i als carrers d’algunes ciutats només contribueixen a estigmatitzar aquestes dones, agreujant la seva situació. Aquestes mesures hipòcrites pretenen oferir la imatge d’un espai públic desembarassat de les misèries i injustícies que engendra la nostra societat. Alhora, afavoreixen el desenvolupament de la prostitució en circuits opacs i, finalment, amb major capacitat de control i d’expansió pel que fa al crim organitzat i a les indústries del sexe, com és el cas del macro bordell de La Jonquera. La indefinició jurídica de l’Estat espanyol va cedint terreny davant les pressions de les indústries del sexe, que volen expandir els seus negocis mitjançant una legislació favorable.\nÉs evident que ”aquesta violació dels drets humans és conseqüència de la demanda dels serveis sexuals i dels ingressos que aquesta genera. La comercialització dels éssers humans com a objectes sexuals, la pobresa, la desigualtat de gènere i les condicions de subordinació de dones i nenes constitueixen un terreny fèrtil per a la tracta de persones” (Michelle Bachelet, Directora de ONU Mujeres y ex presidenta de Chile).\nAvui, la societat catalana es mobilitza i debat al voltant del seu dret a decidir. Però, sigui quina sigui l’opció que finalment adopti el poble de Catalunya, nosaltres afirmem que cap projecte de país veritablement democràtic podria sostenir-se sobre la profunda desigualtat entre homes i dones, la violència de gènere i l’explotació deshumanitzadora que representa l’existència d’aquesta xacra, el tràfic de dones i l’explotació sexual.\nPER TANT, REIVINDIQUEM: • La supressió de tota forma de repressió contra les víctimes. • La regularització de les persones immigrades víctimes del tràfic i l’explotació sexual, sense obligació de denúncia de les xarxes de proxenetes o traficants.\n• Una legislació que permeti lluitar efectivament contra el tràfic i l’explotació sexual • Polítiques alternatives, oferint suport jurídic, assistencial, formació professional i accés als serveis socials a les persones víctimes del tràfic i l’explotació sexual, amb l’objectiu d’ajudar totes les qui ho desitgin a sortir-ne.\n• Educació escolar, així com formació de les administracions públiques, justícia i policia, en valors igualitaris i no sexistes. La Jonquera – 30N 2013\nLA SOCIETAT MALTRACTADA: DIGUEM NO!\nS’acosta un any més el 25 de novembre, i la celebració del Dia Internacional per a l’eliminació de la violència contra les dones malgrat els més de 30 anys transcorreguts, continua sent una exigència social d’una terrible vigència en l’actual context de crisi en què estem immersos.\nUna crisi que tant els governs de torn com les elits econòmiques i financeres aprofiten per liquidar moltes de les millores més significatives aconseguides amb anys de lluites i patiment, en una perversa demostració de la fragilitat de les lleis més progressistes, en contraposició a la sacralització de la legalitat més conservadora, i del feble compromís que sempre han tingut amb l’eradicació d’aquesta xacra tan destructiva per a la cohesió social.\nNo cal dir que aquest atac frontal contra el que encara queda del famós Estat del Benestar és un episodi més d’una antiga lluita de classes en què uns quants no volen cedir ni un sol dels seus privilegis, però sí que cal dir que el col∙lectiu de les dones, juntament amb el de les criatures de les quals tenen la cura, el pateix amb força més virulència per raons històriques, ancestrals i evidents que, per òbvies que siguin, no ens cansarem mai d’esmentar.\nEls drets de les dones són drets humans universals, inherents i inalienables, però les normatives que hi ha arreu del món pel que fa a la violència contra les dones estan condicionades pel relativisme cultural de cada comunitat, la qual cosa provoca situacions molt diverses i un grau de reconeixement i respecte molt diferent en cada país. Cal, doncs, que els drets de les dones siguin oficialment reconeguts i s’apliquin per damunt de les peculiaritats i variants religioses i culturals de cada Estat.\nI ara mateix, ens fan anar enrere, i amb l’excusa de la crisi s’estan aplicant arreu grans retallades també en les polítiques d’igualtat, amb la qual cosa han disminuït greument les mesures de protecció de les dones en risc de patir violència de gènere que, en conseqüència, s’invisibilitza tant als mitjans de comunicació com per part de les mateixes institucions que les haurien de mantenir i, en molts casos, impulsar. És evident que aquests retrocessos obeeixen a una qüestió ideològica més que no pas econòmica, hi ha una clara voluntat d’arrabassar-nos els drets que tants anys de lluita ens han costat d’aconseguir.\nDavant d'aquest evident atac, tornem a ser les dones les que més impulsem els moviments de denúncia i reivindicació. Som les dones les que formem part, majoritàriament, de marees verdes, grogues, blanques..., tot i mantenir, quasi en solitari, les denúncies particularment sagnants en contra de la violència masclista i la sempre reivindicada lluita pel dret a decidir sobre el propi cos. Lleis com la LEC, la LOMCE i la reforma de la Llei de salut sexual i reproductiva amenacen aquests dos àmbits fonamentals i especialment sensibles com són la coeducació i el dret a decidir sobre el propi cos.\nAra, doncs, més que mai, justament a causa d’aquest greu perill d’involució, és absolutament imprescindible mantenir i incrementar la resistència frontal i activa contra aquesta onada neoliberal i conservadora que fa impossible avançar cap a una societat més justa, cohesionada i igualitària i ens pot fer retrocedir cap a èpoques més fosques que alguns enyoren tant.\nI, per tant, considerem essencial coeducar en igualtat i trobar noves estratègies per implicar, encara més, tota la societat en aquest procés, per tal de potenciar la coresponsabilitat en les tasques domèstiques i de cura i arraconar i superar definitivament els rols i els estereotips que fins ara han marcat drets, deures, funcions i obligacions dels homes i de les dones.\nI no podem pas acabar aquesta crida a celebrar aquest 25 de novembre sense denunciar l’anunciada contrareforma legal sobre la regulació de l’avortament, que cal rebutjar de forma decidida i contundent. Hi ha coses que, efectivament, són tan legítimes que ni la religió ni la legalitat les poden qüestionar, com és el dret a decidir de les dones sobre el seu propi cos i gaudir d'una vida sense violència.


Els tres detinguts van realitzar 300 càrrecs amb pagaments a través del datáfono de dos taxistes detinguts, compres i estades en hotels\nA més d'abonar productes i serveis, els autors del fet es van servir del datáfono d'un taxi per a obtindre quantioses quantitats de diners en efectiu\nLa investigació es va iniciar després de la denúncia interposada a Granada per una dona que manifestava haver sigut víctima d'una estafa, perpetrada durant diversos mesos, en els quals havien sigut efectuats càrrecs fraudulents en el seu compte bancari, per un import superior als 68.000 euros. La víctima, d'avançada edat, es va adonar de l'estafa transcorreguts diversos mesos des del seu inici.\nEls estafadors, després d'obtindre les dades associades a la targeta bancària, se li feien els càrrecs com a forma de pagament de serveis i productes, incloent, entre altres, quotes de contractes i estades en hotels. Per a això, introduïa de manera manual de les dades de la targeta en els datafonos dels comerços i empreses mitjançant una manera específica de pagament.\nD'altra banda, com a forma d'obtenció de diners en efectiu, l'autora dels fets realitzava pagaments a través del datafono d'un taxi per serveis que en realitat mai es van arribar a produir. A continuació, els dos taxistes transferien una part d'aqueixes quantitats de diners a l'autora, repartint-se d'aquesta manera els beneficis entre els tres implicats.


‘La pandèmia ens ha obligat a prioritzar l’atenció social’ - La Veu - Notícies\n‘La pandèmia ens ha obligat a prioritzar l’atenció social’\nLaura Campos, màxima responsable del govern en coalició d'ECP i ERC, explica en l'equador del mandat la tasca feta fins ara i la que encara resta fins a les properes eleccions\nAquest setembre ha arrencat el tercer curs polític de l’actual mandat. És el moment d’analitzar amb l’alcaldessa, Laura Campos, la gestió del govern en coalició d’ECP i ERC, tant pel que fa a la tasca feta, com per la que encara resta fins a les eleccions del 2023.\nEl que havia de ser un mandat políticament plàcid, pel fet de tenir majoria absoluta, aviat es va complicar a causa de la pandèmia.\nNingú no s’ho esperava. Molts projectes s’han hagut d’endarrerir més del que ens hagués agradat per poder fer front a aquesta situació sobrevinguda.\nEncara no havien presentat el seu Pla d’Actuació que van haver de fer un pla de xoc contra la crisi causada per la Covid-19. En què ha consistit?\nA prioritzar les accions destinades a ajudar els col·lectius més vulnerables. També a treballar maneres d’obtenir més ingressos, d’una banda, per equilibrar allò que deixàvem de rebre en aplicar ajuts directes a sectors com la restauració i, de l’altra, per fer front a les grans necessitats socials derivades de la crisi.\nUnes necessitats que s’han disparat. Al pressupost del 2021, la despesa social és la més alta de la història.\nDes del 2015 estem fent una aposta clara i ferma per millorar el benestar social. Malauradament, les xifres ens diuen que hi ha molta feina a fer. En l’últim any, Serveis Socials ha sumat més de 700 nous usuaris i les necessitats dels més vulnerables no paren de créixer. Com a administració més propera, els hem de donar empara.\n'Des del 2015 estem fent una aposta clara i ferma per millorar el benestar social'\nLa pandèmia també ha impactat en la vida social i cultural del municipi. Tornarem a recuperar amb normalitat la Cavalcada o el Carnaval?\nEns agradaria molt, però hem d’esperar a veure què diuen les autoritats sanitàries. D’una forma o d’una altra intentarem recuperar-les.\nUn altre dels efectes colaterals de la Covid-19 ha estat el trasllat del mercat al Pla d’en Coll. Serà definitiu?\nNo hi ha cap decisió presa al respecte. Haig de dir, però, que totes les opinions que ens arriben són positives, tant per part dels usuaris, com dels paradistes.\nLa pandèmia ha eclipsat altres qüestions com el soterrament de l’R2. Quan s’aprovarà finalment el projecte?\nL’aprovació és imminent i aviat arribarà al Consell de Ministres. Podem assegurar que mai abans havíem tingut el soterrament tant a tocar.\nAixò vol dir que en breu començarem a patir unes obres que poden durar més de 5 anys.\nHem batallat molt per fer realitat el soterrament i ara tocarà fer pedagogia. Tots sabem què passa amb aquestes grans obres pel patiment afegit que suposen, però la Montcada que ens quedarà no serà mai la mateixa i, per tant, pagarà la pena.\n'Mai abans havíem tingut el soterrament de l'R2 tant a tocar. Patirem les obres, però pagarà la pena'\nQuines altres actuacions urbanístiques hi ha previstes?\nMalgrat que la pandèmia ha estat un fre, hi haurà molts projectes que veurem iniciats abans de les eleccions com ara el pla d’asfaltat, el pla de voreres, la remodelació de l’Hotel d’entitats de Can Sant Joan per obrir el barri al Rec Comtal, l’Escola Bressol del mateix barri o la remodelació de l’avinguda de la Ribera.\nUna altra reivindicació històrica és tancar la cimentera, si bé no compta amb el consens que té el soterrament.\nEn aquest cas, crec que no es tracta d’una qüestió de consens, sinó d’una realitat jurídica. Tant el TSJC com el TS han sentenciat que Lafarge a dia d’avui no té llicència per continuar la seva activitat. Ja hem instat la Generalitat, que és qui té les competències, a que actuï i tanqui la planta.\nEntén el malestar de la plantilla cap a l’equip de govern?\nEvidentment. Però la situació d’incertesa jurídica en què es troba la planta no és responsabilitat de l’Ajuntament, sinó de la Generalitat i de l’empresa.\nEn quina fase es troba el projecte de la construcció del futur hospital Ernest Lluch?\nDes que la Generalitat va anunciar al desembre que el reprenia, els municipis afectats estem treballant amb CatSalut, l’AMB i l’IMPSÒL la modificació de planejament del sector on s’ha d’edificar. La Generalitat vol accelerar el projecte al màxim, però encara no podem parlar de calendaris.\n'El projecte de l'hospital està en procés, però encara no podem parlar de calendaris'\nAquest mandat també està marcat pel tancament d’empreses històriques com Nissan.\nEl degoteig de tancaments és dramàtic, no només per la pèrdua de teixit industrial, sinó per la situació personal que afecta moltes famílies.\nQuè està fent l’Ajuntament per atraure noves indústries?\nEstem treballant molt i d’una forma coordinada i transversal entre l’Alcaldia, Promoció Econòmica i Urbanisme per la modernització dels polígons i per modificar el planejament per encabir noves activitats. Ara ens regim per una normativa urbanística metropolitana encorsetada que ens fa perdre inversions. També tenim un litigi amb la Llagosta pel trasllat de la fàbrica Valentine al 2009, que està frenant i alentint el creixement de l’activitat econòmica en el sector de Montcada Nord i la riera Seca.\n'Treballar des del consens amb l'oposició garanteix que els projectes tinguin continuïtat en el futur'\nEn una recent enquesta ciutadana es constata que, entre les principals preocupacions de la ciutadania, hi ha el manteniment de la via pública.\nLa informació que hem extret de l’enquesta és molt valuosa. Farem una auditoria per estudiar el marge de millora dins de l’actual contracte de neteja, que costa 3,5 milions d’euros anuals.\nDes del punt de vista de gestió i, malgrat tenir majoria, intenten consensuar amb l’oposició.\nÉs una forma de treballar que ve de l’anterior mandat, quan estàvem en minoria i la mantenim perquè crec que aquesta ha de ser l’essència de la política. D’altra banda, és una manera de garantir que els projectes iniciats tindran una continuïtat en el futur.\nQuè espera d’aquest mandat?\nEl que espero és no haver de viure una altra pandèmia i que en els 18 mesos que encara resten poguem acabar els projectes que tenim al PAM amb una certa tranquilitat i amb estabilitat a nivell polític i sanitari.\n*Aquest text és un extracte de l'entrevista que podeu veure sencera al vídeo


Festival de Blues de Santa Coloma: Ajuntament de Santa Coloma de Gramenet\nFestival de Blues de Santa Coloma\nL'Auditori estrena el dissabte 18 (21.00) la programació de 2014 amb aquest nou esdeveniment musical.\nEl dissabte 18 de gener (21.00) tindrà lloc el I Festival de Blues de Santa Coloma de Gramenet a l’Auditori Can Roig i Torres. Amb aquest esdeveniment, organitzat en col·laboració amb l’entitat Santako in Blues, s’estrena la programació de l’Auditori del 2014, que anirà més enllà de la música clàssica per endinsar-se en altres estils com el pop, el jazz, el blues, el flamenc, etc. L’objectiu és arribar a nous públics i convertir l’Auditori en un equipament de referència musical de la nostra ciutat.\nEl cartell del Festival està encapçalat per la Big Band Blues de Barcelona, orquestra formada per alumnes de l’Escola de Blues barcelonina. Es tracta d’un projecte pioner a Espanya —fins i tot a Europa— i orientat de forma específica cap aquest gènere. Al Festival, també hi actuarà Txus Blues & Jose Bluenfingers, un duet que porta deu anys en actiu i té cinc discs publicats.\nAbans del concert, al vestíbul de l’Auditori hi haurà la presentació de la programació musical del primer semestre de l’Auditori colomenc, que estarà precedida per la projecció del documental Barna blues, de Bad Music. Hi parlarà el periodista musical especialitzat Manuel Lopez Poy. Podeu consultar aquesta nova programació clicant aquí.\nLes entrades, al preu de 8 €, ja són a la venda al Telentrada de Catalunya Caixa, al Teatre Sagarra (els divendres de 10.00 a 14.00 i de 17.00 a 20.00) i una hora abans del començament del Festival a la taquilla de l’Auditori. Al Teatre Sagarra, que actua ara com a finestreta central de venda de localitats d’ambdós equipaments, hi podeu demanar el nou carnet Amics de l’Auditori, amb descomptes del 50%.


La UGT denuncia el Saló Eròtic per recórrer a voluntaris | Catalunya | EL PAÍS Catalunya\nEl sindicat comunica a la Inspecció del Treball que Apricots utilitzarà treballadors a canvi d'una entrada per a l'esdeveniment\nBarcelona 15 SET 2016 - 13:04\tCEST\nEspectadors gravant un espectacle. C.B. El País Vídeo\nEl sindicat UGT ha denunciat davant la Inspecció del Treball la xarxa de prostíbuls Apricots per demanar voluntaris que, a canvi d'una entrada per al Saló Eròtic de Barcelona, treballaran gratis a l'esdeveniment com a taquillers, cambrers, repartidors de flyers, etc. La formació sindical assegura que l'empresa “utilitza de manera fraudulenta la figura del voluntariat per encobrir relacions laborals”.\nLa cita anual amb les estrelles de la indústria pornogràfica serà del 6 al 9 d'octubre al pavelló olímpic de Vall d’Hebron. L'abonament per als quatre dies val 60 euros i l'entrada d'un únic dia, 17,98 euros. Uns diners que enguany els assidus poden estalviar-se si es fan voluntaris i accedeixen al saló a canvi de feina. Apricots (que té com a eslògan publicitari Volem ser la teva marca de puteria) és el segon any que s'encarrega d'organitzar l'esdeveniment. En aquesta edició ha volgut incorporar la figura del voluntari. A la seva pàgina web demana a les persones interessades que s'hi inscriguin entre el 2 i el 23 de setembre. Se'ls alerta que l'organitzador no es fa càrrec ni del transport ni de l'allotjament dels col·laboradors, però sí que es garanteix l'accés al saló i les dietes. En l'anunci s'informa que els voluntaris serveixen per donar “suport” al departament de comunicació i màrqueting, les taquilles, les barres, la zona de food trucks, l'organització de cues, informació… Un responsable d'Apricots va assegurar a EL PAÍS que també es farien funcions de caràcter més assistencial, com acompanyar discapacitats als espectacles.\nLa petició de voluntaris va generar molta polèmica, i això va fer que uns dies més tard la xarxa de prostíbuls assenyalés que el Saló Eròtic tindrà treballadors “amb contracte laboral, alta a la Seguretat Social pels dies treballats i amb retribució econòmica, a més de tenir les dietes incloses”. Apricots destacava: “Sota cap concepte els voluntaris tindran funcions destinades als treballadors. Se'ls garanteix l'accés al recinte i les dietes com a agraïment pel seu temps, un temps que ells mateixos han decidit dedicar-nos”.\nLa UGT no es creu la versió de la xarxa de prostíbuls i asseguren que Apricots “pretén disposar durant quatre dies de treballadors i treballadores de manera gratuïta amb l'únic incentiu d'entrar al saló. És tota una sort que no els vulguin cobrar també l'entrada”.\nEl sindicat afirma que aquesta relació laboral no està emparada dins de la llei del voluntariat, ja que segons la UGT “les entitats de voluntariat, entre altres requisits, no poden tenir ànim de lucre i han d'estar constituïdes i inscrites als registres competents, d'acord amb la normativa estatal, autonòmica o d'un altre Estat membre de la Unió Europea”.\nLa UGT critica que, tenint en compte que és una agència de prostitutes que patrocina un Saló Eròtic que cobra gairebé 20 euros per entrada, “no veiem enlloc la finalitat no lucrativa ni l'activitat social que requereixen dels voluntaris”. Per aquest motiu, esperen que la Inspecció del Treball eviti “que es produeixi aquesta explotació de persones treballadores”.\nPer la seva banda, el Saló Eròtic de Barcelona ha emès aquest dijous a la tarda un comunicat assegurant que la petició de voluntaris l'ha efectuat el patrocinador de l'esdeveniment i que tot el personal que desenvoluparà feines relacionades amb l'organització i comunicació del saló seran “professionals de qualificada experiència i que tenen una relació laboral amb el Saló Eròtic Apricots degudament remunerada”. En el comunicat asseguren que els voluntaris “no tindran cap vinculació amb el Saló, ni desenvoluparan activitats per a l'organització” i que qualsevol acció de l'Inspecció de Treball “afecta el nostre patrocinador, Apricots, i no el Saló Eròtic de Barcelona”.


El Claret i el Vedruna aconsegueixen l'ascens a Copa Catalunya | L'Independent de Gràcia\nEl Claret i el Vedruna aconsegueixen l’ascens a Copa Catalunya\n22/05/2020 21/05/2020 Esports / General / Notícia\nLa temporada vinent la màxima categoria del bàsquet català tindrà tres representants graciencs gràcies als ascensos del Bàsquet Claret i del Vedruna Gràcia que acompanyaran als Lluïsos de Gràcia i garanteixen derbis emocionants al llarg de l’any en una temporada que serà històrica. La Primera Catalana femenina també tindrà tres representats graciencs: el Safa Claror, els Lluïsos de Gràcia, i la novetat serà el Vedruna que ha aconseguit l’ascens de categoria.\nL’actual temporada va acabar de forma sobtada a principis de març, la Federació Catalana va esperar unes setmanes per intentar reprendre la competició i finalitzar-la, però davant la impossibilitat de fer-ho ha decidit concloure la temporada sense descensos, però amb ascensos i ampliar el nombre d’equips per categoria. En el moment de l’aturada, el sènior masculí del Claret ocupava la primera posició, i el Vedruna Gràcia la segona, i la FCBQ ha decidit atorgar-los l’ascens. Un altre equip que ha aconseguit pujar de categoria és el Safa Claror, que després d’un bon any a Segona Catalana, la temporada vinent ho farà a Primera Catalana, i dos equips que també tenen motius per la celebració són el sènior masculí del CB Coll i el sènior B del Bàsquet Claret, que després d’una gran temporada a Tercera Catalana, tots dos han aconseguit l’ascens a Segona.\nEl bàsquet femení també porta bones notícies, ja que el Vedruna Gràcia ha vist premiada la seva temporada i ha aconseguit l’ascens a Primera Catalana i també garanteixen derbis interessant amb els Lluïsos de Gràcia i el Safa Claror. Les taronges encara podrien rebre bones notícies, ja que en funció de com acabin els ascensos de les competicions que depenen de la Federació Espanyola, podrien veure’s beneficiades i aconseguir l’ascens a Copa Catalunya Femenina.\nLa següent incògnita que caldrà resoldre serà la data d’inici de la temporada 2020/2021. Dirigents de la Federació Catalana han tingut diverses reunions amb els clubs, els han informat que treballen amb diversos escenaris possibles, però que en principi esperen poder començar la temporada amb una certa normalitat cap a mitjans d’octubre.\nDel FS Gràcia a la LNFS. L’exporter del conjunt gracienc, Marc Garcia, s’ha convertit en nou jugador del Real Betis de futbol sala que aquest any ha aconseguit l’ascens de categoria i per tant la pròxima temporada disputarà la Liga Nacional, la màxima categoria estatal d’aquest esport. El club taronja ha felicitat el jugador a través de les xarxes, i aquest ha agraït tot el que va aprendre en la seva etapa a Gràcia.\nbasquet, basquet claret, copa catalunya, Vedruna Gracia\nL’escola Rius i Taulet s’envoltarà de vegetació en el nou projecte de refugis climàtics


ASTRID, el documental més personal d’Astrid Fina | Federació Catalana d'Esports d'Hivern\nHome / Esport paralímpic, General / ASTRID, el documental més personal d’Astrid Fina\nCinc mesos després d’anunciar la retirada esportiva, Astrid Fina protagonitza un documental molt pròxim i emocionant que trasllada l’espectador des de l’inici, marcat per un accident de trànsit, al moment àlgid, la medalla paralímpica de PyeongChang. El documental, dirigit per Marc Galver, es podrà veure en alguns cinemes i, més endavant, en obert a TV3.\nCom es passa de la primera vegada en un esport a la competició olímpica? I de l’asfalt a la neu? I de l’amputació d’un peu a una medalla paralímpica? Aquest és el plantejament amb què es basa “ASTRID”, el documental que gira entorn de l’exesportista catalana de snowboard cross, Astrid Fina, que sortirà a la llum aquesta setmana.\nEl pròxim divendres 26, a les 19h al CaixaForum de Barcelona, es realitzarà l’estrena del documental, que serà el punt de partida de la seva projecció. Primer, en diverses sessions programades en cinemes de Barcelona, Vielha i Sitges, així com a Madrid. Posteriorment, el documental es podrà gaudir també al programa “Sense ficció.” de TV3.\nUn viatge cinematogràfic incert\nEl documental, produït per Avisualconcept i Lavinia Audiovisual i amb una durada de 60’ en castellà -i subtítols en anglès-, és el resultat de l’enorme esforç realitzat per part de tot l’equip que l’ha fet possible, amb el seu director Marc Galver al capdavant. “Els rodatges a la muntanya depenien molt de les condicions climatològiques, que són canviants. La nostra gran il·lusió era anar als Jocs Paralímpics, però ens trobàvem en situacions que generaven certa incertesa. Tot tenia un final obert, i això creava tensió i nerviosisme”, explica Galver.\nAmb Astrid Fina com a eix argumental, al llarg del documental apareixen figures claus en la seva trajectòria esportiva, com la seva mare, Gemma Paredes, i el seu tècnic, Albert Mallol, que aporten òptiques diferents a la història.\n“El documental neix el 2014. Casualment vaig anar a gravar un esdeveniment destinat exclusivament a dones ponents que en un minut tenien alguna cosa per explicar. I el que va dir l’Astrid em va deixar corprès, fins al punt que vaig acabar quedant amb ella per conèixer-la”, comenta el director català.\nTot i que encara no s’ha estrenat a casa nostra, el documental ja ha tingut reconeixements internacionals, com el de millor documental esportiu al festival BKK Doc Fest de Tailàndia i el guanyador del públic al Festival We cam fest Colombia, entre altres.\nMentrestant, els espectadors poden fer-se una idea del que podran veure en el documental amb el tràiler oficial.


“Gràcies a la ‘food truck’ estem descobrint una Barcelona més maca”\n“Gràcies a la ‘food truck’ estem descobrint una Barcelona més maca” CRISTINA CALDERER\nMenors de 25 i amb negoci propi. Més que emprenedors, el Xavi Gallego i l’Elodie González es consideren uns apassionats de la cuina, i la seva food truck d’entrepans, la Kaixito, n’és l’evidència. De color blanc i crema, i decorada amb plantes com si es tractés d’una casa, aquesta caravana del 1978 roda per Barcelona sumant adeptes cada cap de setmana. Més enllà d’una cuina amb rodes, a ulls dels seus propietaris, esclar, Kaixito és “l’oportunitat de viure i treballar lliures”.\nA la vostra edat i ja heu engegat negoci propi. Per què us heu decidit a fer-ho tan joves?\nXavi: Després d’acabar els estudis d’hostaleria vam marxar a viure a Sant Sebastià i en tornar a Barcelona vam continuar treballant sense parar. Tots dos hem passat per restaurants d’estrella Michelin i hem après molt de totes les cuines, però va arribar un moment en què no teníem vida més enllà de la feina.\nElodie : Teníem la sensació que se’ns escapava la vida entre fogons i vam decidir canviar d’estil de vida i agafar les regnes del nostre propi negoci. I ho vam fer.\nI per què vau decidir fer-ho amb una food truck?\nE: Quan vam decidir treballar pel nostre compte no sabíem res de la moda de les caravanes de menjar, però teníem clar que volíem estar en contacte amb la gent al carrer. Al principi vam pensar a fer melmelades o sucs, però un amic ens va explicar que hi havia una trobada de food trucks i, tan aviat com vam veure allò, vam saber que era el que nosaltres volíem fer.\nQuina és la filosofia Kaixito?\nX: Com diu la nostra targeta, Kaixito és “antologia de felicitat i llibertat”, perquè ens permet fer el que més ens agrada i fer-ho junts. A més, el nom no està escollit perquè sí, forma part del nostre pas per Sant Sebastià. Kaixo és hola en basc i kaixito és la manera carinyosa de saludar-se.\nE : Jo a vegades em quedo mirant per la finestra i m’emociono pensant que estem venent el nostre menjar en una caravana. Això és alegria pura!\nQuè se sent recorrent Barcelona sobre una food truck cada cap de setmana?\nE :Des que tenim la Kaixito estem començant a conèixer més bé Barcelona, ara la veiem diferent, més maca. Fa unes setmanes, per exemple, vaig pujar per primera vegada al castell de Montjuïc. Si no hagués sigut perquè teníem un mercat allà dalt, potser ara encara no coneixeria aquest lloc tan emblemàtic de Barcelona!\n¿Però tot són flors i violes?\nX: No, esclar. A vegades hem de pagar molts diners per poder portar la caravana a un esdeveniment i patim per si ens sortirà a compte aquell cap de setmana.\n¿Us agradaria portar la Kaixito a altres llocs de Barcelona si hi hagués una normativa que ho permetés?\nE: Sí, ens agradaria poder moure’ns per altres llocs de la ciutat que no només fossin mercats i fires, però entenem que el boom que s’està vivint ara és aquest i ho volem aprofitar. Si hi hagués una normativa de venda ambulant que regulés la situació de les food trucks, més enllà dels esdeveniments, nosaltres portaríem la Kaixito a rodar per Barcelona.\nQuins entrepans oferiu?\nE: El Tremendo Pig, amb llom de porc, ceba caramel·litzada, mayocurry i ruca; el Coolkip, que és l’opció vegetariana; el Red Txiken, amb pollastre especiat, i a vegades també el Berdela, que és de verat marinat.\nSón entrepans poc convencionals. Per què creieu que agraden tant?\nE: Perquè utilitzem ingredients de primera qualitat i estimem la nostra feina. Sembla mentida, però la gent percep en un entrepà tot el temps i dedicació que hi posem.\nX: La gent valora l’esforç que nosaltres dediquem a pensar cadascuna de les receptes, a crear cada entrepà i a cuinar abans de cada mercat. Ens hem trobat amb persones que ens descobreixen i després ens busquen cada cap de setmana, i per a nosaltres això és increïble.


La Bíblia valenciana - Áltima\nLa Bíblia valenciana és la primera novel·la negra de la literatura catalana que es va escriure a Espanya. El seu autor és Rafael Tasis i Marca, la va escriure el 1944 mentre estava exiliat a París, tot i que no va ser publicada fins el 1955.\nEn aquesta obra, Tasis, pioner del gènere, ambienta la novel·la a la Barcelona dels anys ‘30, concretament al barri de la Catedral, on un jove comissari de policia (Jaume Vilagut) i un periodista amic seu (Francesc Calders) hauran de resoldre diversos casos d’assassinats que estaran relacionats entre ells. Posteriorment dues obres més completaran la trilogia d’aquesta parella protagonista.\nTot comença quan apareix la primera víctima, Gustau de Catllar, un noble arruïnat que es descobreix que posseïa un llibre anomenat La bíblia valenciana, d’un valor incalculable, ja que va ser una bíblia impresa al segle XV. Dues víctimes més, assassinats que es fan passar per suïcidis, llibreries de vell, i uns personatges moguts per l’avarícia faran que tota la trama prengui sentit.\nLa Bíblia valenciana obre el camí a altres autors a escriure en aquest gènere i a retratar la ciutat tal i com ho havien fet altres escriptor a llocs com Nova York, París o Londres. La novel·la policíaca, considerada llavors de segona categoria, pren amb aquesta i altres obres una merescuda reputació gràcies a Tasis, però també a Manuel de Pedrolo, Pere Calders, Jaume Fuster, Maria Antònia Oliver...


Com puc obtenir un certificat de titularitat del meu compte? | Bankinter\nDes de la banca mòbil: des de la pantalla de “Posició global”, selecciona el compte sobre el qual vols obtenir el certificat. Prem “Operar / Demanar certificat”.\nDins de “Tipus de certificat”, tria: Titularitat compte i prem “Següent”. Escriu el motiu del certificat i prem “Següent”. Tria la forma en què vols rebre el certificat (Web o Domicili) i el compte de càrrec per a l'emissió del certificat. Prem “Següent”.\nConfirma les dades i accepta la protecció de dades. Si has triat l'opció Web, tindràs a la teva disposició el certificat sol·licitat des de l'opció Consultar - Consultar certificat, accedint-hi des de la consulta de moviments del compte.\nDes del web: inicia la sol·licitud del certificat des de la pantalla “Posició global”, selecciona el compte sobre el qual vols obtenir el certificat i prem el botó “Operar / Gestionar el meu compte / Sol·licitar certificat”.


Discussió:Lenin/Arxiu 1 - Viquidites\nAquesta pàgina mostra l'arxiu d'una pàgina de discussió. No modifiqueu el contingut d'aquesta pàgina. Si voleu discutir algun nou tema o recuperar alguna cosa d'aquest arxiu feu-ho a la pàgina Discussió:Lenin.\nTota la tendència del desenvolupament humà és cap a l'abolició de la dominació coactiva d'una part de la societat sobre una altra.\nLes classes explotadores necessiten la dominació política per a mantenir l'explotació, és a dir, en interès egoista d'una minoria insignificant contra la majoria immensa del poble. Les classes explotades necessiten la dominació política per a destruir completament tota explotació, és a dir, en interès de la majoria immensa del poble contra la minoria insignificant dels esclavistes moderns, és a dir, els grans terratinents i capitalistes.\n(L'Estat i la Revolució, Gosudartsvo i revol'ucia, 1917)\nLa Comuna és el primer intent de la revolució proletària de destruir la màquina de l’Estat burgès, i la forma política, "descoberta, a la fi", que pot i ha de substituir al que destrueix. (...) es revolucions russes de 1905 i 1917 prossegueixen, en altres circumstàncies, sota condicions diferents, l'obra de la Comuna.\nLa veritat és sempre revolucionària\nLa revolució comença per casa\nLes crisis (les crisis de tota classe, sobretot les crisis econòmiques, però no només aquestes) augmenten al seu torn en proporcions enormes la tendència a la concentració i al monopoli.\n(L'imperialisme, fase superior del capitalisme, 1917)\nAllò que caracteritzava el vell capitalisme, en què dominava plenament la lliure competència, era l’exportació de mercaderies. Allò que caracteritza el capitalisme modern, en què impera el monopoli, és l’exportació de capital.\nEls monopolis, l'oligarquia, la tendència a la dominació en comptes de la tendència a la llibertat, l'explotació d'un nombre cada vegada major de nacions petites o dèbils per un grapat de nacions riquíssimes o molt fortes: tot açò ha originat els trets distintius de l'imperialisme que obliguen a caracteritzar-lo com a capitalisme parasitari o en estat de descomposició.\nL'imperialisme sorgí com desenvolupament i continuació directa de les propietats fonamentals del capitalisme\nÉs una veritat el que amb freqüència en política s'aprèn de l'enemic.\nNo hi ha teoria revolucionària sense pràctica revolucionària, i viceversa.\nUna classe oprimida que no intenti assolir coneixements militars, entrenar-se en l'ús de les armes i disposar d'armes sols es mereix ser oprimida, maltractada i considerada com a esclava.\nDemanar que aquest govern conclogui una pau democràtica equival a predicar virtut a l'explotador de un bordell\nQuan estrenyia la mà del monàrquic francès, sabiem de sobra que ambdós sentiriem una gran satisfacció veient penjat a l'altre soci\nLa qüestió de l'autodeterminació no presenta cap dificultat. Ningú no pot qüestionar seriosament la resolució de Londres del 1896, o el fet que l'autodeterminació implica el dret de secessió, o que la formació d'estats nacionals independents és la tendència de tota revolució democràtica.\n(El dret d'autodeterminació de les nacions, 1914)\nDuta per la lluita contra el nacionalisme a Polònia, Rosa Luxemburg ha oblidat el nacionalisme dels grans russos, per bé que aquest nacionalisme siga el més fort en l'actualitat. És un nacionalisme que és més feudal que burgès, i que és el principal obstacle a la democràcia i a la lluita proletària. El nacionalisme burgès de qualsevol nació oprimida té un contingut democràtic general que es dirigeix contra l'opressió, i és en relació a això que li donem un suport incondicional. Alhora el distingim estrictament de la tendència cap a l'exclusivisme nacional; lluitem contra la tendència de la burgesia polonesa a oprimir els hebreus, etc.\nObtingut de «https://ca.wikiquote.org/w/index.php?title=Discussió:Lenin/Arxiu_1&oldid=92855»\nLa pàgina va ser modificada per darrera vegada el 31 maig 2017 a les 00:01.


DOLORES COSTA GALVEZ / ALBERT COSTA MARCE / MARIA DEL CARMEN ECHAZARRETA SOLER\n1. Eléments compositius de la imatge.\n2. Dimensió emocional del color\n3. La realitat actual percebuda a través de la Imatge\n4. La imatge sota sospita\n5. El protagonisme de l'audiovisual front altres codis visuals.\n6. Imatges de la cultura contemporània.\n7. Moda, fama i estereotips.\nAltres 6,00 54,00 60,00\nAnàlisi / estudi de casos 31,00 24,00 55,00\nTotal 83,00 104,00 187\nPortfoli amb les practiques i la memòria de les lectures obligatòries de cada tema •Adquisició i comprensió dels conceptes fonamentals sobre la teoria de la imatge\nParticipació activa a classe, constància en l'assistència a les classes magistrals i als seminaris/taller. •Actitud proactiva i participativa a classe\nProjecte final elaborat en grup de tres. Treball en equip\nExamen de conceptes Capacitat de síntesi\nExpressió escrita adequada al arte acadèmic d'un examen\nGestión del temps\n•40% de la nota de les activitats recollides al portfoli que conté a més les memòries elaborades a partir de les lectures obligatòries de cada tema. •30% del projecte final elaborat en grup de tres\n*30% Projecte final en grup de tres\n*20% de l'examen\nEn primer lloc, dir que l’estudiant que no segueixi la dinàmica establerta a la Metodologia de Treball, s’entendrà que descarta la possibilitat de l’avaluació continua i vol ser avaluat amb l’examen final més el portfoli.\n•\tAmb un examen final (60%) més el portfoli (40%)\n•\tAmb la nota mitja resultant del 40% del portfoli, el 30% del projecte final, el 20% de l’examen i el 10% per la participació activa a classe. Destacar que per tal que faci la nota mitja, l’examen ha d’estar aprovat.\nL’assignatura es planteja com un espai participatiu i d’aprenentatge per la qual cosa, s’espera que l’estudiant vagi fent la seva formació al seu ritme segons els seus interessos i aptituds. Es tracta que tothom, al final de curs, hagi après el poder i el sentit de la imatge a l'actualitat.\nEl curs està organitzat en 8 blocs o temes. Cada bloc està format per una o dues sessions magistrals (on assistirà tota la classe) i una sessió de seminari (en la que es dividirà la classe en 2 subgrups, per ordre alfabètic). L'horari de cada subgrup podrà ser rotator per tal de repartir les dues franges.\nEn les classes magistrals s'introduiran els conceptes claus per entendre el tema i poder abordar els seminaris i el projecte final. Aquestes sessions no estan exemptes del debat i de la participació activa de l'estudiant.\nSESSIONS DE CLASSES SEMINARI/TALLER\nEn aquestes sessions es discutiran lectures obligatòries i s'analitzaran exemples rellevants per entendre els conceptes teòrics i s'espera que cada alumne contribueixi al debat i ajudi a que aquest sigui aprofundit i enriquidor. A més a més, es desenvoluparà totes les pràctiques que es propoesen al Moodle per a cada tema.\nFinalment, es dedicaran tres sessions a fer tutories que tindran com a objectiu fer un seguiment personalitzat de l'estudiant i la preparació del projecte final en grup. Els treballs es posaran en comú a classe.


Iceta confia que el Suprem deixi en llibertat dilluns els consellers i els Jordis\nEl president valencià, Ximo Puig, defensa la proposta de finançament autonòmic del PSC\nACN Barcelona 02/12/2017 14:32\n651x366 El candidat del PSC al 21-D, Miquel Iceta, i el president valencià, Ximo Puig. / ACN El candidat del PSC al 21-D, Miquel Iceta, i el president valencià, Ximo Puig. / ACN\nEl cap de llista a les eleccions del 21-D pel PSC, Miquel Iceta, ha assegurat aquest dissabte que confia que el Tribunal Suprem (TS) deixi en llibertat els consellers empresonats i també Jordi Cuixart i Jordi Sànchez, tal com va fer amb els membres de la mesa del Parlament encausats. El socialista ha insistit que la presó preventiva és una mesura "desproporcionada".\nEn declaracions als mitjans durant la III Convenció Federalista, ha dit que tot i respectar les decisions judicials, veu més "lògica" la posada en llibertat amb el pagament d'una fiança. La trobada ha comptat amb convidats com el president del govern valencià i secretari general del PSPV-PSOE, Ximo Puig, que ha defensat la proposta de finançament impulsada pels socialistes catalans. Puig considera necessària una remodelació davant la greu "asimetria financera" que hi ha entre les comunitats.\nEl president valencià ha defensat que la remodelació del sistema de finançament és una qüestió de "justícia" i no una proposta "insolidària". "S'ha d'abordar el nou finançament des de l'equitat entre els ciutadans i la singularitat de les nacionalitats i regions", ha apuntat Puig. A més, indica que és "exigible" compensar els "infrafinançats" per evitar que "els ciutadans se sentin marginats i discriminats".\nOrganitzada per la Fundació Campalans i la Fundació Friedrich Ebert Stiftung, la III Convenció Federalista s'ha celebrat al Convent dels Àngels i ha tingut, a banda de Miquel Iceta i Ximo Puig, la presència de l'expresident i senador José Montilla i l'alcaldessa de l'Hospitalet de Llobregat, Núria Marín, entre d'altres.\nEl PSC defensa la "hisenda federalista"\nEn aquest sentit, Iceta ha considerat que la denominació 'hisenda federalista' ha fet sorgir recels pel fet que el terme 'federal' no està ben entès i aplicat al país. El dirigent socialista ha indicat que es treballa per "reivindicar més autogovern i més bon finançament", però "sempre des de la premissa de la lleialtat, d'un projecte compartit", ha afegit.\nDefensant el principi "d'ordinalitat" i platejant una "quitança" autonòmica, el líder del PSC no ha amagat la seva sorpresa davant les veus en contra del projecte, que ja es va proposar el 2015 i "no va interessar a ningú". Iceta ha considerat que la paraula 'federal' és "tabú" i ha raonat que "després de veure les reaccions d'alguns partits", els catalans "que vulguin millorar el finançament tenen limitades les seves opcions a votar el PSC".


Continua el tàndem UES-CRUC la propera temporada\nL’equip femení de rugbi format per jugadores santboianes i castelldefelenques jugarà a la Divisió d’Honor Catalana\nEls equips femenins de la UE Santboiana i el Castelldefels Rugby Unió Club continuaran competint plegats. Precisament, el conjunt UES-CRUC va acabar classificant-se pel playoff de la Divisió d’Honor Catalana després de ser terceres a la Lliga regular. La crisi sanitària de la COVID-19 però, va suposar la suspensió definitiva de la competició.\nEls dos presidents de les entitats, Miquel Martínez (UES) i Alejandro Paz (CRUC) es van reunir el passat 3 de juny amb totes les jugadores per videotrucada on les van informar de la continuïtat del projecte esportiu. A més, es va poder presentar també una nova incorporació al staff tècnic format per Antoine Ribeiro, Javier Corbacho, Carles Juidias, Tommy Garcia i Lucho Cabanne. Es tracta del preparador físic argentí Tomás Lavignol, que ajudarà en el procés de recondicionament físic de l’equip.\nL’acord rubricat pels dos clubs els obliga a mantenir el seu compromís de potenciar el rugbi femení des de la base; reconèixer la seva identitat i veuen aquest acord una oportunitat de creixement; i totes les jugadores i cos tècnics s’agruparan en un equip per disputar la Divisió d’Honor Catalana 2020, conservant tota la vinculació amb els seus clubs d’origen.\nRedacció / Fotos: UES (Jordi Elias)


Guia Epsilon Linux/Configuració Bàsica - Viquillibres\nGuia Epsilon Linux/Configuració Bàsica\n8 Crear documents PDF\n9 Visualitzar documents PDF\n11 Usuaris i Grups\n12 Instaŀlació de suport per a Java\n14 I si es “penja” un programa?\nEs pot donar el cas què, després d'una instaŀlació, la resolució de pantalla no quedi ben configurada. En aquest cas podreu configurar-la amb el Centre de control: Maquinari - Monitors.\nEn el cas què, per qualsevol motiu, la resolució de pantalla és tant dolenta que no us permet veure-la bé, podeu configurar-la des de la Consola de la següent manera: premeu les tecles Alt i F2. A la finestra emergent, on diu Executa una ordre escriviu-hi l'ordre:\nSi instaŀleu els controladors privatius, epsilon ja no utilitzarà els controladors lliures.\nPer a instaŀlar els controladors privatius, primer cal assegurar-se que teniu connexió a internet. Preferentment de banda ampla, donat que aquests es baixaran automàticament des d'Internet. Per verificar-ho manualment feu aneu al Centre de control - Maquinari - Controladors addicionals. A l´última pestanya, "Controladors addicionals, hi trobareu llista de controladors disponibles si és que en hi ha.Per fer-ne ús, feu clic al botó que activa al controlador que us convingui. Potser se us demani de reiniciar l'ordinador, seguiu les instruccions que se us indiquin.\nSi us sembla que el ratolí es mou massa ràpid, aneu al Centre de control - Maquinari - Ratolí, on podreu configurar entre altres coses la velocitat del punter del ratolí.\nGnash és un projecte de GNU per crear un reproductor de Flash lliure. Els programadors pretenen escriure un reproductor que pugui funcionar separat i una extensió per al Mozilla Firefox i el Konqueror. Posteriorment s'escriuran extensions per altres navegadors. El fet d'escriure un reproductor de Flash lliure fa anys que és una prioritat del projecte GNU, ja van demanar ajuda per al projecte GPLFlash. El podreu instal·lar amb el Gestor de paquets Synaptic, fent una cerca del terme Gnash. De privatius, en teniu el SWF i el Adobe Flash Player.\nAmb Epsilon, per arxius multimèdia,teniu disponible el reproductor multimèdia VLC, que és molt versàtil.\nPer a configurar l'hora i la data hi podreu accedir al configurador de dues maneres:\n1. Centre de control - Hora i data.\n2. Fent clic-dret a l'indicador d'hora que hi ha al planell superior i, tot seguit, fent clic a Preferències\nTal com es comenta al capítol Ofimàtica amb l'LibreOffice, aquest programa té l'habilitat d'exportar documents amb format pdf. Però amb altres programes, com per exemple l'Abiword, podreu fer ús del paquet cups-pdf que al Mint hi bé instaŀlat de serie.\nLinux Mint té el seu propi visualitzador de documents PDF, però si en voleu provar un de millor, installaeu l'anomenat Okular que és originari de KDE. El cert és que l'entorn d'escriptori KDE té alguns programes molt bons, com ho és el K3b.\nEls escànners a Epsilon normalment s'instaŀlen automàticament tan sols connectant-los a l'ordinador. El LinuxMint incorpora un programari d'escaneig molt fàcil d'utilitzar anomenat Escaneig senzill. El trobareu al Menú - Aplicacions - Gràfics.\nSi voleu un programa una mica més complet, teniu l'opció d'instaŀlar el Xsane amb el gestor de paquets Synaptic.\nAneu a Menú – Administració - Usuaris i grups\nPer afegir un usuari, premeu Afegeix. Per canviar-li la contrasenya o tipus d'usuari, seleccioneu-lo i, a la part dreta de la finestra, trobareu les pestanyes per fer-ho on hi diu canvia.\nSi ho preferiu, també es poden gestionar usuaris amb la Consola.\nLinuxMint el té instal·lat per defecte. Si ho voleu comprovar o veure quina versió hi corre, ho podreu fer amb el Centre de programari. A la pestanya Cerca, poseu-hi Java i ho trobareu molt fàcilment.\nSi voleu que el vostre programari estigui traduït al vostre idioma, o bé afegir-ne un altre, caldrà que ho indiqueu a l'apartat de suport d'idioma. Ho trobareu al Centre de control - Personal – Suport d'idioma (Language suport).\nObriu la Consola Menú - Consola. A la Consola heu d'escriviu l'ordre Xkill. Tot seguit, el punter del ratolí es convertirà en una creu amb la qual podreu fer clic sobre el programa o carpeta que no respongui per tancar-lo. Aneu amb cura de no utilitzar xkill sobre els fons de l'escriptori o sobre el llançador de programes al lateral esquerre, que us pot provocar bastants problemes.\nMés fàcilment, també podeu executar l'ordre Xkill prement prèviament les tecles Alt i F2.\nObtingut de «https://ca.wikibooks.org/w/index.php?title=Guia_Epsilon_Linux/Configuració_Bàsica&oldid=63379»\nLa pàgina va ser modificada per darrera vegada el 24 maig 2019 a les 09:52.


Per llegir bé i cronològicament tota la crònica del meu viatge pel Marroc recomano començar per l'entrada "Periple pel Marroc" i anar avançant. Hi aneu directament clicant aquí.\nA la part dreta del blog trobeu l'arxiu del blog on hi ha totes les entrades que vaig anar fent.\nTotes les entrades relacionades amb aquest viatge van etiquetades amb "terre et feu".\nPublicado por juliaceramica en 16:40 No hay comentarios:\nPublicado por juliaceramica en 22:57 No hay comentarios:\nPublicado por juliaceramica en 11:53 No hay comentarios:\nPublicado por juliaceramica en 23:02 No hay comentarios:\nPublicado por juliaceramica en 22:54 No hay comentarios:\nPublicado por juliaceramica en 23:20 No hay comentarios:


AGRICULTURA ABONA ELS AJUTS DE LA PAC – Pirineus TV\nAGRICULTURA ABONA ELS AJUTS DE LA PAC\nEl Departament d’Agricultura, Ramaderia, Pesca i Alimentació (DARP) de la Generalitat de Catalunya ha efectuat el primer pagament dels ajuts directes de la Política Agrària Comuna (PAC) 2019 a 518 beneficiaris per valor de 5.340.175 euros. Aquests corresponents als ajuts de pagament bàsic, pagament del greening, complement de joves, i els ajuts del règim de petits agricultors.\nÉs el pagament als agricultors a qui es va endarrerir el pagament que es va fer el passat dos de desembre dels ajuts sol·licitats de 2019 per tenir pendent la resolució de les incidències dels seus expedients en parcel·les declarades a altres Comunitats Autònomes.\nPer comarques, al Pallars Jussà hi han hagut 13 beneficiaris, al Pallars Sobirà 5, a l'Alta Ribagorça 6 i a Cerdanya 3, mentre que en aquest cas no n'hi ha hagut a l'Alt Urgell i a la Val d'Aran hi han hagut 4 beneficiaris. Per tant, dels 518 agricultors catalans que han rebut l'ajut, 31 són de la demarcació de l'Alt Pirineu i Aran.


Consolat d'Uruguai Hotels - BEST HOTEL RATES Near Hong Kong Ambaixades i consolats Area - Hong Kong\nCerca hotels a prop de Consolat d'Uruguai\nPopular ara mateix a Hong Kong Més venut Kowloon Shangri-la Hotel 64 Mody Road, Tsimshatsui East, Kowloon Habitació Doble Deluxe amb 1 Llit Extragran o 2 Llits Individuals i Vista sobre el Port reservada fa 1 minut, 11 segons\nOvolo Aberdeen Harbour 100 Shek Pai Wan Road, Aberdeen Queen amb vista sobre el mar reservada fa 10 minuts, 25 segons\nIsland Shangri-la Hotel Supreme Court Road, Pacific Place, Admiralty Habitació de luxe amb vista al cim reservada fa 39 minuts, 34 segons\nMajestic7Guesthouse Flat D, 7/F, Majestic House, 80 Nathan Road Individual amb bany privat reservada fa 52 minuts, 10 segons\nHotel Benito 7-7B Cameron Road Habitació Queen Delux reservada fa 1 hora, 1 minut, 39 segons\nHong Kong és coneguda per llocs interessants com ara Consolat d'Uruguai. Els visitants poden trobar les millors preus d'hotel a prop de Ambaixades i consolats - només a Agoda.com. Les opcions d'allotjaments a prop de Consolat d'Uruguai varia enormement desde luxosos hotels a assequibles cases d'hostes. Usant el formunlari de reserves segures online d'Agoda.com per reservar hotels prop de llocs com Consolat d'Uruguai és ràpid i senzill. Eines de recerca apropiades i pàgines informatives d'hotels fan que trobar hotels a Hong Kong sigui fàcil. Uns 3,500,000 viatgers han triat Agoda.com per trobar l'hotel perfecte a prop de llocs com Consolat d'Uruguai.\nHotels a prop de Consolat d'Uruguai el més proper\nEls millors hotels prop de Consolat d'Uruguai


- Institut d'Horticultura i Jardineria Reus\nDijous 12 de novembre van tindre lloc les Jornades de Qualitat curs 2020/21 organitzades pel departament d’Educació. Com cada any es van presentar un seguit de bones pràctiques que es fan als centres educatius de Catalunya. I aquest any una d’aquestes va ser el Projecte Intercentres sobre “Domotatització de Reg” que lidera el nostre centre.\nAquest projecte que va començar el curs passat, va ser aturat per la Covid, i és reempendrà aquest curs de nou. El projecte té dues finalitats, per un costat el treball amb metodologia ABP sobre un tema d’innovació. Al altre costat tenim l’oportunitat que tindran els alumnes d’ajuntarnos físicament o digitalment amb els cicles de grau superior d’electrònica i informàtica per innovar sobre possibilitats en la domotització del reg.\nEl dia d’avui els nostres alumnes estan treballant en el disseny agronòmic amb un repte més, que és fer-ho en les classes digital. Un punt diferent que esperem que els engresqui i amb l’objectiu d’iniciar aquesta formació creuada amb els altres centres i el prototipatge al segon trimestre.


Restaurant a penzion Pod Draci skalou Karlstejn República Txeca - Ofertes d'hotels amb els MILLORS DESCOMPTES EN LÍNIA\nVeure tots els 18 allotjaments a Karlstejn.\nKarlstejn 130, Karlstejn, Karlstejn, República Txeca - Veure al mapa\nMés informació sobre Restaurant a penzion Pod Draci skalou\nAl visitar Karlstejn, vosté es sentirà com a casa a Restaurant a penzion Pod Draci skalou, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Restaurant a penzion Pod Draci skalou, l'excelent servei i instal.lacions superiors faran de la vostra estada una experiència inoblidable. Les carecterístiques més important de l'hotel inclouen recepció 24 hores, magatzem d'equipatge, restaurant.\nA més, totes les habitacions ofereixen una gran varietat de comoditats com ara calefacció, aparell de televisió LCD/pantalla de plasma, TV satèl•lit/cable, plat de dutxa, sala d'estar per satisfer els clients més exigents. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com camp de golf (a 3 km). Si buscau un allotjament còmode i adequat a Karlstejn, faci de Restaurant a penzion Pod Draci skalou la vostra llar.


Blog del Museu Nacional d'Art de Catalunya » La programació de 2018 del Museu Nacional\nUs presentem la programació del Museu Nacional d’Art de Catalunya per al 2018, centrada per dues grans exposicions de dimensió i vocació internacional. Aquestes exposicions impliquen la col·laboració amb museus internacionals i suposen el desplegament de temàtiques i artistes relacionats directament amb les col·leccions permanents del museu, tot establint ponts i noves lectures amb els grans moviments artístics internacionals.\nLa primera gran mostra que el museu presentarà el 2018 és la dedicada a William Morris i el moviment Arts and Crafts, organitzada conjuntament amb la Fundación Juan March. S’hi explora el gran moviment artístic europeu relacionat amb el modernisme, un dels pilars de les col·leccions del Museu Nacional.\nWilliam Morris, fotografiat per Emery Walker, c. 1887. Museo Nacional de Artes Decorativas, Madrid\nWilliam Morris és una de les figures més rellevants de les arts, les lletres i la cultura britànica de finals del segle XIX. El moviment Arts and Crafts va sorgir al voltant de 1880 i es va convertir en la corrent dominant en l’artesania i el disseny britànics fins aproximadament 1914; malgrat que la seva influència va persistir en algunes zones fins a ben entrat el segle xx.\nL’exposició presenta 300 peces importants de mobiliari, tèxtils, papers pintats, joies, vidre, ceràmica, metal·listeria, enquadernacions, pintura, dibuix, gravat i fotografia.\nWilliam Morris, Brodat Honeysuckle, 1880. Font: William Morris Gallery, Londres\nÉs la primera vegada que s’organitza al nostre país una mostra sobre aquest tema i, per fer-ho, ha estat essencial la col·laboració del Victoria and Albert Museum i del British Museum. Al Museu Nacional es podrà visitar del 22 de febrer fins al 20 de maig de 2018.\nJuntament amb la Fundació Gala Salvador Dalí, el museu prepara la primera gran exposició dedicada a Gala, una figura fonamental per entendre l’univers surrealista.\nEric Schaal, Gala treballant al Somni de Venus, 1939. Eric Schaal © Fundació Gala- Salvador Dalí, Figueres, 2017\nMalgrat la seva notable popularitat, Gala Dalí continua sent encara avui un enigma. La mostra, comissariada per Estrella de Diego, descobrirà una Gala que es camufla de musa mentre construeix el seu propi camí com a artista: escriu, dissenya roba, imagina i crea la seva pròpia imatge, a més de convertir-se en essencial en el desenvolupament artístic de Dalí.\nSalvador Dalí, Retrat de Gala amb dues costelles de xai en equilibri sobre la seva espatlla, cap a 1934 © Fundació Gala- Salvador Dalí, Figueres, 2017\nL’exposició Gala Salvador Dalí. Una habitació pròpia a Púbol reunirà un conjunt excepcional d’obres de Dalí, a més de diferents objectes que van pertànyer a Gala i una selecció d’obres d’altres artistes. Les obres procedeixen en bona part de la Fundació Gala Salvador Dalí, així com del Museu Dalí de Sant Petersburg (Florida), el Centre Pompidou i altres museus i col·leccions privades. Es podrà visitar al Museu Nacional del 5 de juliol al 14 d’octubre de 2018.\nL’art a les portes del 68: Pop i noves pràctiques artístiques a Catalunya\nUna de les novetats de 2018 serà la posada en marxa d’una sèrie d’exposicions centrades en els anys 50 a 70 del passat segle. La primera d’elles, L’art a les portes del 68: Pop i noves pràctiques artístiques a Catalunya, serà una exposició de petit format, fruit de la tasca d’investigació que el museu ha realitzat en els últims anys per abordar en profunditat l’art català d’aquest període.\nPacifisme, revolució sexual, crítica al capitalisme, exploració sense límits de la creativitat individual, són alguns dels reptes fonamentals manifestats pels artistes d’aquests anys, als quals s’afegeix la resistència al context específic del franquisme. La mostra retratarà un moment de tensió i entusiasme que va obrir les portes a una nova sensibilitat.\nComissariada per Alex Mitrani i Inma Pietro, està prevista per a novembre-desembre de 2018.\nEl plantejament que fem de la col·lecció ja no és permanent, sinó canviant. Hi afegirem capes de lectura i es facilitarà la generació de diferents relats perquè el visitant esculli i es creï el propi relat.\nNoves sales d’art modern: la llarga postguerra i la possibilitat de l’avantguarda\nDurant el 2018 s’obriran dues noves sales dedicades a l’art de la postguerra i l’avantguarda, que amplien els límits del relat històric fins als anys 60 del segle XX.\nRàfols Casamada, El Balcó, 1947\nA l’espera de l’ampliació futura del museu, aquestes sales seran una prefiguració del desplegament de l’art dels anys posteriors a la Guerra Civil i funcionaran com una exposició flexible i experimental dins de la col·lecció permanent.\nIncorporacions a l’exposició permanent i noves lectures de les obres d’art modern\nEl museu es proposa intensificar la tasca de mediació i incorporar noves capes de lectura a la col·lecció d’art modern, per fer-la més accessible als diferents públics.\nS’hi inclouran progressivament obres dels artistes d’avantguarda a partir de fons d’altres institucions i col·leccions particulars. Una de les novetats serà la col·laboració amb el Museu Picasso de Barcelona per reforçar la presència d’aquest artista a la col·lecció.\nSala d’art modern del museu. Foto: Marta Mérida\nPedro G. Romero. Habitació\nA les sales dedicades a la Guerra Civil, dins la col·lecció d’art modern, s’exposaran els treballs de Archivo F. X. al voltant de les anomenades txeques psicotècniques d’Alphonse Laurencic instal·lades als temples dels carrers Valmajor i Zaragoza de Barcelona i al convent de Santa Úrsula de València entre 1937 i 1939.\nAquesta instal·lació s’emmarca en el treball realitzat per l’artista Pedro G. Romero i inclourà material documental, fotografies, films i bibliografia que expliquen la seva funció i significat.\nPedro G. Romero, Archivo F.X. y reproducción de la checa del SIM (Servicio de investigación militar) del convento de la calle Zaragoza de Barcelona en 1937. Museo Nacional Centro de Arte Reina Sofía\nExposicions fora del museu\nLa mostra dedicada a Ramon Pichot Ramon Pichot. D’Els Quatre Gats a la Maison Rose es podrà veure a CaixaForum Lleida i a CaixaForum Girona durant el 2018 gràcies a la col·laboració en aquest projecte amb l’Obra Social “la Caixa”.\nEl segon semestre del 2018 el museu portarà a Brasil una petita exposició, amb caràcter antològic, d’obres de Juli González. La mostra inclourà totes les seves etapes i registres creatius (metal·listeria, pintura, dibuix i escultura), per tal de valorar un cop més aquesta figura capdavantera de l’avantguarda internacional, pare de l’escultura moderna en ferro.\nJuli González, Autoretrat, cap a 1920-1926\nLes exposicions Ramon Pichot Ramon Pichot. D’Els Quatre Gats a la Maison Rose fins el 21 de gener de 2018 i també Francesc Torres. La capsa entròpica [El museu d’objectes perduts] fins el 14 de gener.\nDossier de premsa programació 2018 (pdf – 7 Mb)\nCAPTCHA * Time limit is exhausted. Please reload the CAPTCHA. − tres = sis


Per Quim Curbet dimarts, de març 14, 2017\nLlavors, ho confesso, he anat prou enllà. Heus aquí la frontera, en els confins de les paraules. Ha arribat l’hora d’acceptar la bellesa dels lliris, de redoblar el pas, de llegir els somriures i escoltar els plors. No m’adreço a la posteritat, com feia el d’Arezzo, sóc conscient dels límits burocràtics del meu art i de les misèries mortals de la carn. M’han vençut les asprors dels calendaris, el temps em juny al meu destí i quedo esperant un futur, que arriba pel camí de Pàdua, cavalcant un ase i fent onejar un estendard amb aquesta frase: «És una glòria plena de vent cercar la fama només en l’esplendidesa dels mots».\nAmb aquest "Esbós" acaba aquesta sèrie.\n1. La ciutat i l’adéu (Alexandria)\nINSTANT DE LLUSTRE\nRajoy i la Fantaciència\nLa glòria sempre és incerta\nAPUNT DE PRIMAVERA\nAturarem els cops\nLa condició catalana


Un tel als ulls: De lectures i llibres\nTinc al meu davant les dues revistes del Círculo de Lectores, en català i en castellà. A casa en som de fa més de 25 anys i ara, ja en fa uns quants, no en deixem de ser més per mandra que per una altra cosa, i perquè ens cau bé qui ens fa la comanda.\nDe llibres, que no siguin només pels estudis o especialitzats, només en compro jo i només en compro en català, en castellà només compro els que es publiquen en aquesta llengua, o les traduccions que em vénen garantides, no m'importa esperar-me a les traduccions al català o, a vegades, acabo claudicant en cas d'autors en què sembla que, passen els anys, i no sembla que hi hagi interès.\nAra fa un temps, però, que passo de mirar-me els llibres, m'angoixa que tots siguin "l'aportació definitiva o la nova veu del pensament a la literatura catalana, espanyola, europea, americana, mundial, universal ... i de part de l'estranger".\nCompto i a la revista en castellà apareixen 200 títols i 160 autors, a la revista en català si fa no fa el mateix. Això cada dos mesos, amb una renovació força constant.\nO sigui que les dues últimes comandes han estat una d'aquestes boles ecològiques que es fiquen a la rentadora i no cal ficar-hi ni sabó, ni suavitzant.\nI funcionen! a casa ja fa mig any que no comprem sabons, i la roba ben neta que està! Això si, no és cap aportació al pensament ni a la literatura universals, però què voleu! podem creure que és una aportació a l'estalvi familiar i a l'ecologia.\nNo és per desanimar, però el que és jo, abans d'escriure un llibre m'ho rumiaria molt i molt. Petons per als escriptors i ànims! algun dia podeu ser això de "l'aportació definitiva ..." ;)\nVivim en un món comercial Clídice, no ho oblidem.\n30 d’octubre de 2009 a les 7:19\nPotser aquestes boles van prou be pero de vegades som molt reticents a canviar lo que venim fen fins ara.\n30 d’octubre de 2009 a les 7:20\nI al Círculo de Lectores venen boles ecològiques d'aquestes? Caram, que tenen com un 'mercadillo'?\n30 d’octubre de 2009 a les 7:45\nDe veritat que funcionen?\na mi em sona a "camama", ja veus tu que desconfiada, però si ho dius tu...\n30 d’octubre de 2009 a les 8:29\nPerò tu ets del "Círculo" o de la "Bola de Lectores"?\n30 d’octubre de 2009 a les 8:43\nem sembla que m'hi acostumaria molt ràpidament a la bola... i no es pot comprar en cap altre lloc?\n30 d’octubre de 2009 a les 8:50\nPuc certificar que les boletes de rentar funcionen a la perfecció, i tenen una vida útil llarguíssima. Conceptualment doncs, una boleta d'aquestes té un valor superior al d'un polític de partit majoritari.\nBromes a banda, el detergent és prescindible. S'han inventat d'altres sistemes de neteja que tampoc no aconsegueixen arribar a ser coneguts... per què deu ser?\n30 d’octubre de 2009 a les 10:22\nHola Clídice. Ja que estàs en Cercle de Lectors, prova amb una traducció al català de "Vida i destí" de Vassili Grossman, editada per ells. L'estic acabant i em sembla majestuós.\nEm miraré això de les boletes de rentar...\n30 d’octubre de 2009 a les 10:34\nRealment dones uns ànims... Ja ens veig a tots els escriptors reciclant-nos d'aquí quatre dies en fabricants de boles ecològiques de rentadora.\n30 d’octubre de 2009 a les 10:43\nJo també n'utilitzo una des de fa no res, però com suposo que és de mala qualitat, per provar-la, també hi afegeixo un pèl de sabó, i si noia, queda la roba molt i molt bé.... Suposo que compraré la original i cara, per que no és cap enganyifa :)\nA casa he sigut de Círculo de tota la vida, ja des de la època de l'avi, que m'hi va aficionar.... Des de fa un parell d'anys m'en vaig desdir, massa cars, quan no estas per "malgastar" en certs capricis i tens lectura acumulada fins que em jubili ;)\nMira per on ara m'acabes de donar un motiu per millorar la llista de "petites coses" que faig per perjudicar menys el medi ambient:\nComprar boletes per rentar.\nI seguir anant a la biblioteca per als llibres que llegeixo.\n30 d’octubre de 2009 a les 11:19\naquest estiu dues persones me'n van parlar, però no m'acabaven de fer el pes. encara em sorprén!\nho haurem d'apuntar!\nDe Círculo de lectores també en vaig ser un munt d'anys i també intentava sempre agafar la comanda de llibres en català. Me'n vaig desfer en el moment que el nostre venedor ho va deixar, doncs també hi continuàvem per ell.\n30 d’octubre de 2009 a les 12:12\nA casa les boles també funcionen de meravella, igualment que les de rentar que ja fa quasi un any que renten, tot i que no fan miracles amb les taques, però la roba normal queda bé.\n30 d’octubre de 2009 a les 12:22\nDoncs jo crec que la bola és doncs això...una bola...vull dir una trola,gòfia,butllofa,conte,enganyifa,fal·làcia,garrofa,guatlla,història,invenció...has provat de rentar la mateixa roba sense aquesta bola de marres?\n30 d’octubre de 2009 a les 16:00\nEn una època de crisi i et poses a boicotejar els escriptors (ho sento Salvador, la Clídice és cruel!) i els fabricants de detergent!!!\nPD. Per cert, em recomanes la bola?\n30 d’octubre de 2009 a les 16:46\nSi SILVIA quan sento parlar del "mercat del llibre" penso que no té res a veure amb la literatura.\nSTRIPER sempre hi som a temps de canviar coses, només cal ser una mica imaginatiu ;)\nSi XEXU, cada dia tenen més coses com pel·lis, música i rareses de ferreteria com aquesta :)\nARARE ja m'ho han dit que són una camama, no sé que passaria si només ho rentés amb aigua, però la roba surt neta, segur.\nALLAU m'has fet riure tot el dia, molt agut ;)\nSi KIKA, em penso que si, però al Circulo era més barata :P\nDoncs LLUÍS potser perquè no "convé", com el cotxe elèctric o la rentadora sense aigua ni sabó, que ja existeix i ningú comercialitza.\nHo miraré XAVIER, queda anotat, gràcies :)\nSM no ho sé, la veritat és que veient 200 títols cada dos mesos, gairebé diferents molts d'ells, fa com un cert vertígen no creus? Tu ets autor, millor que tu ningú ho sabrà :)\nHola CRIS, prova-la sense sabó, si és una enganyifa funcionarà igual i aleshores demostrarem que, en realitat, el que renta és l'aigua i no el sabó :)\nQuè bé EULÀLIA, tan amb bola com sense, ens cal pensar en totes aquestes coses :)\nRITS jo tampoc m'ho creia, però no hi ha cap diferència. Bé, si, al no fer servir sabó ni suavitzant les gomes de la roba duren més :)\nHome GARBI24 fins i tot amb sabó les taques sempre s'han hagut de rentar a part :) Em sembla que també n'hi ha d'això pel rentaplats, però no em facis cabal que jo de rentaplats no en tinc :)\nBé BONI, imagino que ho saps de bona font, jo no ho sé pas, sé que es diu que no funciona, i no he provat de rentar sense, potser ho provaré. En tot cas, sense sabó també es renta :)\nGALDERICH jo sóc perfectament feliç amb ella :) a més, com a bona al·lèrgica qualsevol cosa que m'estalviï de fer servir productes químics em salva la vida :) I no sóc tan mala persona, que el Salvador si que ens farà "l'aportació definitiva ..." ;)\n30 d’octubre de 2009 a les 17:04\nEs pot comprar a diferents llocs. Jo la tinc i és supercòmoda.\n30 d’octubre de 2009 a les 19:54\nNo ha estat sempre així? Crec que en llibres, en cotxes, en informàtica, cada cosa nova és un avenç significatiu... Com cada poble que sempre té la plaça més... Porxada o amb més finestres, amb més plataners, amb el banc més... O el rellotge...\nLo de la bola de moment no la compraré, que part de les meves garrofes venen del món del detergent!\n30 d’octubre de 2009 a les 21:49\nTan malament va el Círculo de lectores que per millorar resultats ha de vendre la bola màgica aquesta? Perquè sona a això, a bola màgica que ningú sap massa bé què fa o què té per deixar la roba neta i com és que dura tant. Misteris de l'ecologia? En conec uns quants d'artefactes així: la bayeta mágica, la polsera magnètica, el líquid ecològic netajapsicines... Espero que la bola aquesta no sigui un timo més.\n30 d’octubre de 2009 a les 22:02\nEp, que amb la història de la bola, he deixat de dir el més important: estic d'acord amb la teua crítica al mercat del llibre. De vegades, per trobar literatura a una lliberia has de fer un esforç important.\nDoncs m'hauré de comprar la bola, ja fa dies que ho penso, que s'ha de provar!\n31 d’octubre de 2009 a les 19:00\nA mi també em funciona KWEILAN\nVaja RAMON deus tenir el "corassón partío" :P\nM'ha agradat molt la teva forma de veure-ho LEBLANSKY, últimament m'angoixo força a les llibreries :(\nCARME és una decisió que val la pena, al menys a casa, i som 6, funciona :)\n31 d’octubre de 2009 a les 19:45


La Vall de Núria acull la segona edició del RaidBlanc amb participants vinguts de País Basc, França i València - Diari de la neu\nLa Vall de Núria acull la segona edició del RaidBlanc amb participants vinguts de País Basc, França i València\nCompetició 25.01.201519.00 h\nAquest cap de setmana s’ha celebrat la segona edició de la prova multidiscilinar RaidBlanc. Han estat dos dies intensos on els equips han competit, en diferents circuits. El dissabte, els raiders van buscar balises pels circuits dels isards, ós polar, orientació urbana i estrella polar; mentre que diumenge van recórrer els circuits d’orientació del llop i flor de neu. L’organització també tenia preparades proves especials com tirolina, ràpel, construcció de neu (dissabte) i tir amb arc (diumenge). Han participat equips del País Basc, País Valencià, França i d’arreu de Catalunya. En aquesta prova multidisciplinar, ha participat el campió del món de Raids d’Aventura, Albert Roca amb l’equip “Diedre Raid Aventura”, que ha tingut com a companya d’equip a Leslie Rekow. Tots dos han obtingut una puntuació total de ..... punts, quedant en ......posició de la categoria d’equip mixte.\nBesttrail és l’empresa encarregada d’organitzar aquest esdeveniment de Raid Blanc, l’únic Raids estatal que se celebra a l’hivern. Besttrail s’encarrega de l’organització d’esdeveniments esportius a l’aire lliure de forma professional. Una companyia que aposta per l’esport de qualitat en diverses modalitats. Per a més informació (www.besttrail.cat).\nDurant el RaidBlanc, els participants han hagut de superar 3 etapes amb un total de 10 proves, superant la suma de 35 km i 2.700 metres de desnivell positiu. Afegint la dificultat meteorològica, que ha oscil·lat entre els 0º i els -10º amb grans ventades, que han fet més present les baixes temperatures.\nClassificació final i entrega de premis\nL’equip de Besttrail ha fet classificació final, mitjançant un sistema de punts per cadascuna de les proves i, en cas d’empat, s’ha tingut en compte quin dels dos equips ha fet millor temps.\n• Equip Illa de Rodes Team”/primera posició de la categoria d’equips masculins\n• Team Aventura X-Perience Esports HG”/segona posició de la categoria d’equips masculins\n• Batec Garrotxí”/tercera posició de la categoria d’equips masculins\n• Verd3tarudas”/primera posició de la categoria d’equips femenins\n• Lost and found”/segona posició de la categoria d’equips femenins\n• Diedre Raidaventura”/primera posició de la categoria d’equips mixtes\n• Raidaventura.org indiketes adventure team”/segona posició de la categoria d’equips mixtes\n• Muc Orientation”/tercera posició de la categoria d’equips mixtes\nMés informació a: www.besttrail.cat\nAutor: RaidBlanc Vall de Núria\nAutor: Bestrail Vall de Núria\n“Vull ser el primer esquiador que guanyi la Transat Jacques Vabre”\nAurélien Ducroz Doble campió de la Freeride World Tour i participant a la Transat Jacques Vabre